Elke geslag lewer sy kwota kunstenaars op, sy skrywers, digters, skilders en - sy musiekmakers! Dit wil egter voorkom asof sommige geslagte sommer 'n geil oes kry te oordeel aan die talent wat daar die afgelope paar dekades op die Suid-Afrikaanse musiektoneel te voorskyn getree het.
Ek wil voorspel dat hierdie keur uit die Suid-Afrikaanse ligte musiekskat in die toekoms 'n waardevolle item vir versamelaars gaan word. Dit gebeur nie dikwels dat so 'n groot verskeidenheid musiektalent op een enkele plaatopname ingesluit word nie. HEINE TOERIEN.